**Ministru kabineta noteikumu projekta “Grozījumi Ministru kabineta 2016. gada 5. jūlija noteikumos Nr. 427 “Noteikumi par valsts pensijas piešķiršanas, pārrēķināšanas un izmaksas nosacījumiem un kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016.gada 5.jūlija noteikumos Nr.427 “Noteikumi par valsts pensijas piešķiršanas, pārrēķināšanas un izmaksas nosacījumiem un kārtību”” (turpmāk – noteikumu projekts) mērķis ir noteikt vidējās apdrošināšanas iemaksu algas aprēķināšanas nosacījumus invaliditātes pensijas noteikšanai, tajā skaitā aprēķina formulu un iemaksu algas apmēru periodā, kad apdrošināšanas iemaksu alga nav bijusi, kā arī iemaksu algas aprēķināšanas kārtību atbilstoši 2020.gada 17.decembra grozījumiem likumā „Par valsts pensijām” (turpmāk – Likums), kas paredz ar 2022.gada 1.janvāri vidējās apdrošināšanas iemaksu algas invaliditātes pensijai aprēķināšanas kārtību noteikt Ministra kabineta noteikumos. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, izpildot Ministru prezidenta 2021.gada 11.janvāra rezolūciju Nr.12/2020-JUR-272, līdz 2022.gada 1.janvārim sagatavot un noteiktā kārtībā iesniegt Ministru kabinetā Likuma (2020.gada 17.decembra likuma “Grozījumi likumā “Par valsts pensijām”” redakcijā) 16.panta piektajā daļā minēto noteikumu projektu, attiecīgi nodrošinot Ministru kabinetam dotā uzdevuma izpildi. Proti, sākot ar 2022.gada 1.janvāri, Likuma 16.panta piektajā daļā Ministru kabinetam ir izteikts deleģējums noteikt vidējās apdrošināšanas iemaksu algas aprēķināšanas nosacījumus invaliditātes pensijas noteikšanai, tajā skaitā aprēķina formulu un iemaksu algas apmēru, ko piemēro gadījumā, ja personai apdrošināšanas iemaksu algas nav bijis, kā arī iemaksu algas aprēķināšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd Likuma 16.panta pirmās daļas 1.punktā ir noteikts, ka apdrošinātās personas vidējā apdrošināšanas iemaksu alga tiek noteikta par jebkuriem 36 mēnešiem pēc kārtas (neatkarīgi no tā, cik ilgs bijis pārtraukums darbā) pēdējo piecu gadu laikā pirms invaliditātes pensijas piešķiršanas. Mēneši, kuros invaliditātes pensijas pieprasītājs nostrādājis nepilnu darba dienu skaitu, invaliditātes pensijas aprēķināšanai ņemami vērā kā pilni darba mēneši. Ja piecu gadu laikā pirms invaliditātes pensijas piešķiršanas ir nostrādāts mazāk par 36 mēnešiem, vidējā apdrošināšanas iemaksu alga aprēķināma par mēnešiem, kuros veiktas vai bija jāveic apdrošināšanas iemaksas invaliditātes apdrošināšanai, t.i., vidējo apdrošināšanas iemaksu algu aprēķina par faktiskiem mēnešiem.Likuma „Par valsts sociālo apdrošināšanu” 5.panta ceturtā daļa nosaka, ka persona ir sociāli apdrošināta invaliditātes apdrošināšanai, kad tai (par to) ir jāveic sociālās apdrošināšanas iemaksas, kas nozīmē to, ka invaliditātes pensiju piešķir, ņemot vērā deklarēto apdrošināšanas iemaksu algu (t.i., sociālās apdrošināšanas iemaksām nav jābūt faktiski samaksātām). Tādējādi, praksē nereti ir vērojamas situācijas, kad persona dažos mēnešos pirms invaliditātes pensijas piešķiršanas deklarē lielas apdrošināšanas iemaksu algas, kuras dalot ar faktisko mēnešu skaitu, kuros minētā apdrošināšanas iemaksas alga ir deklarēta, iegūst augstu aprēķināto vidējās apdrošināšanas iemaksu algu un līdz ar to pārmēru lielu I vai II grupas invaliditātes pensijas apmēru.Tajā pašā laikā atbilstoši Likuma 16.panta otrajai daļai, ja aprēķinātais invaliditātes pensijas apmērs ir zems, tad I un II invaliditātes grupas pensiju paaugstina un nosaka minimālās invaliditātes pensijas līmenī. Sākot ar 2021.gada 1.janvāri, I grupas invaliditātes minimālo apmēru nosaka, invaliditātes pensijas aprēķina bāzei piemērojot koeficientu 1,6, bet II grupas invaliditātes grupas gadījumā - koeficientu 1,4. Attiecīgi I grupas invaliditātes pensijas minimālās apmērs ir 217,60 *euro* (personām ar invaliditāti kopš bērnības - 260,80 *euro*), bet II grupas invaliditātes pensijas minimālais apmērs ir 190,40 *euro* (personām ar invaliditāti kopš bērnības - 228,20 *euro*). Atbilstoši Likuma 16.panta trešajai daļai invaliditātes pensija minimālajā apmērā tiek piešķirta arī gadījumā, ja piecus gadus pirms invaliditātes pensijas piešķiršanas persona nav bijusi pakļauta invaliditātes apdrošināšanai. Savukārt saskaņā ar Likuma 16.panta pirmās daļas 2.punktu III invaliditātes grupas gadījumā invaliditātes pensiju nosaka invaliditātes pensijas aprēķina bāzes līmenī, kas ir 136 *euro* (personām ar invaliditāti kopš bērnības - 163 *euro*).2020.gada 17.decembra grozījumi paredz, ka ar 2022.gada 1.janvāri Ministru kabinets nosaka vidējās apdrošināšanas iemaksu algas aprēķināšanas nosacījumus invaliditātes pensijas noteikšanai, tajā skaitā aprēķina formulu un iemaksu algas apmēru, ko piemēro gadījumā, ja personai apdrošināšanas iemaksu algas nav bijis, kā arī iemaksu algas aprēķināšanas kārtību. Tādējādi, lai, sākot ar 2022.gada 1.janvāri, varētu nodrošināt I vai II grupas invaliditātes pensijas piešķiršanu, Ministru kabineta noteikumos ir nepieciešams izstrādāt vidējās apdrošināšanas iemaksu algas noteikšanas kārtību. Turklāt šobrīd nav noteikta vidējās apdrošināšanas iemaksu algas aprēķina formula, kā arī nav atrunātas situācijas, kad noteiktajā vidējās apdrošināšanas iemaksu algas noteikšanas periodā personai nav apdrošināšanas iemaksu alga, kā to paredz jaunais deleģējums par iemaksu algas apmēra nosacījumu noteikšanu šādos gadījumos.Tiesību normu harmonizācijai sākotnēji ar 2019.gada 21.novembra grozījumiem likuma „Par obligāto sociālo apdrošināšanu pret nelaimes gadījumiem darbā un arodslimībām” 12.panta pirmajā daļā tika noteikts, ka no 2021.gada 1.janvāra mēneša vidējo apdrošināšanas iemaksu algu atlīdzībai par darbspēju zaudējumu un atlīdzībai par apgādnieka zaudējumu aprēķina no personas iemaksu algas par jebkuriem 36 mēnešiem pēc kārtas pēdējo piecu gadu laikā pirms apdrošināšanas gadījuma iestāšanās dienas, līdzīgi kā I un II grupas invaliditātes pensijām Likumā. Iepriekš vidējo apdrošināšanas iemaksu algu atlīdzībai par darbspēju zaudējumu un atlīdzībai par apgādnieka zaudējumu noteica no apdrošināšanas iemaksu algas par 12 kalendāro mēnešu periodu, šo periodu beidzot divus kalendāros mēnešus pirms mēneša, kurā iestājies apdrošināšanas gadījums. Tomēr pieredze rādīja, ka 12 mēneši bija pārāk īss periods vidējās apdrošināšanas iemaksu algas aprēķināšanai atlīdzību gadījumā. Tādējādi, harmonizējot tiesību normas, tika noteikts viens apdrošināšanas pakalpojumu aprēķināšanas princips personām, kurām ir noteikta invaliditāte. Mainoties vidējās apdrošināšanas iemaksu algas noteikšanas periodam atlīdzībai par darbspēju zaudējumu un atlīdzībai par apgādnieka zaudējumu, atbilstoši 2019.gada 21.novembra grozījumiem likuma „Par obligāto sociālo apdrošināšanu pret nelaimes gadījumiem darbā un arodslimībām” 12.panta otrajā daļā izteiktajam deleģējumam Ministru kabinetam, 2020.gada sākumā tika izstrādāta vidējās apdrošināšanas iemaksu algas aprēķināšanas kārtība atlīdzības par darbspēju zaudējumu un atlīdzības par apgādnieka zaudējumu piešķiršanai un ar 2020.gada 26.maija grozījumiem tā tika iekļauta Ministru kabineta 1999.gada 16.februāra noteikumos Nr.50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”, kas ir spēkā no 2021.gada 1.janvāra.Turpinot harmonizēt tiesību normas, vidējās apdrošināšanas iemaksu algas noteikšanas kārtība I un II grupas invaliditātes pensijas piešķiršanai ir izstrādāta pēc līdzības, kādā, sākot ar 2021.gada 1.janvāri, aprēķina vidējās apdrošināšanas iemaksu algu atlīdzībai par darbspēju zaudējumu un atlīdzībai par apgādnieka zaudējumu. Jaunā vidējās apdrošināšanas iemaksu algas noteikšanas kārtība invaliditātes pensijas piešķiršanai novērš nepamatoti augstu un vienlaikus pārlieku zemu vidējās apdrošināšanas iemaksu algas aprēķināšanu I un II grupas invaliditātes pensiju piešķiršanai personām ar invaliditāti, kuras piecu gadu laikā pirms invaliditātes pensijas piešķiršanas bija vai bija jābūt apdrošinātām invaliditātei.Pamatojoties uz Likuma 16.panta piektajā daļā izteikto pilnvarojumu, vidējās apdrošināšanas iemaksu algas aprēķināšanas kārtība tiek noteikta esošajos Ministru kabineta 2016.gada 5.jūlija noteikumos Nr.427 “Noteikumi par valsts pensijas piešķiršanas, pārrēķināšanas un izmaksas nosacījumiem un kārtību” (turpmāk – noteikumi Nr.427), jo tieši šie noteikumi regulē visu Likumā noteikto pensiju piešķiršanas, pārrēķināšanas un izmaksas nosacījumus un kārtību. Vidējās apdrošināšanas iemaksu algas aprēķināšanas nosacījumi invaliditātes pensijas noteikšanai iepriekš nebija iekļauti noteikumos Nr.427, tādēļ noteikumu projekts paredz precizēt nosaukumu šādā redakcijā „Noteikumi par valsts pensijas piešķiršanu, pārrēķināšanu un izmaksu, vidējās apdrošināšanas iemaksu algas aprēķināšanas kārtību invaliditātes pensijas noteikšanai”.Noteikumu projekts esošajos noteikumos Nr.427 paredz izveidot jaunu II1.nodaļu ar nosaukumu *Vidējās apdrošināšanas iemaksu algas aprēķināšana invaliditātes pensijas piešķiršanai*, kurā tiek noteikta vidējās apdrošināšanas iemaksu algas aprēķināšanas kārtība. Šajā nodaļā ir atrunāts, kā vērtējami mēneši, kuros nepilnu mēnesi personai ir bijusi apdrošināšanas iemaksu alga, nosakot, ka šos mēnešus uzskata par pilniem mēnešiem un ņem vērā vidējās apdrošināšanas iemaksu algas aprēķināšanā. Noteikumu projekts nosaka, kāda ir vidējās apdrošināšanas iemaksu algas formula, ja personai piecu gadu periodā pirms invaliditātes pensijas piešķiršanas ir bijusi 36 mēnešu apdrošināšanas iemaksu alga. Vienlaikus tiek noteikta vidējās apdrošināšanas iemaksu algas aprēķināšanas formula, situācijā, ja piecu gadu laikā pirms invaliditātes pensijas piešķiršanas personai apdrošināšanas iemaksu alga ir mazāk par 36 mēnešiem, bet vismaz vienu mēnesi ir veiktas vai bija jāveic sociālās apdrošināšanas iemaksas invaliditātes apdrošināšanai, kad aprēķinā tiek ņemti vērā arī mēneši, kuros personai nav bijusi apdrošināšanas iemaksu alga kā sociālās apdrošināšanas iemaksu veicējai, šo mēnešu vidējo apdrošināšanas iemaksu algu nosakot 40 procentu apmērā no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā iestājies apdrošināšanas gadījums). Tādējādi personai mēnešos, kuros nav bijusi apdrošināšanas iemaksu alga tiek nodrošināts zināms atvietojums. Šis atvietojums ļauj vidējās apdrošināšanas iemaksu algas noteikšanā izmatot arī tos mēnešus, kuros personai nav apdrošināšanas iemaksu alga, tādējādi panākot godīgāku vidējās apdrošināšanas iemaksu algas aprēķinu, īpaši attiecībā uz gadījumiem, kad vienā vai dažos mēnešos tieši pirms I vai II grupas invaliditātes pensijas piešķiršanas tiek deklarētas lielas apdrošināšanas iemaksu algas.Saskaņā ar šo formulu, mēneša vidējās apdrošināšanas iemaksu algas aprēķinā neņem vērā pilnos mēnešus, kuros persona ir bijusi atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, vai saņēmusi slimības pabalstu, dīkstāves pabalstu, dīkstāves palīdzības pabalstu, vecāku pabalsta turpinājumu, slimības palīdzības pabalstu, bezdarbnieka palīdzības pabalstu, jaunā speciālista pabalstu vai atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai (turpmāk – dīkstāves atbalsts). Noteikuma projektā šie periodi nosaukti par attaisnotajiem periodiem, kurus neņem vērā vidējo apdrošināšanas algas aprēķināšanā. Līdz ar to personai par šiem dzīves periodiem netiek samazināts I un II grupas invaliditātes pensijas apmērs. Attaisnotie periodi kā atvaļinājums bez darba samaksas saglabāšanas, kas piešķirts sakarā ar nepieciešamību kopt bērnu, vai slimības pabalsta saņemšanas laiks kā attaisnotie periodi noteikti, jo šajā laikā persona būdama darba attiecībās noteiktu iemeslu dēļ nevar gūt ienākumus no darba algas. Tāpat starp attaisnotiem periodiem ir iekļauti arī atbalsta pakalpojumu saņemšanas laiks, kuri ieviesti 2020. un 2021.gadā sakarā ar Covid-19 infekcijas izplatību valstī izsludināto ārkārtas situāciju laikā. Kā iepriekš minēts, tas ir dīkstāves pabalsta un dīkstāves atbalsta saņemšanas laiks krīzes skartajiem nozares darbiniekiem, dīkstāves palīdzības pabalsts, vecāku pabalsta turpinājums personām, kuras ārkārtējās situācijas apstākļu dēļ nevar atgriezties darbā, slimības palīdzības pabalsts, kas ārkārtējās situācijas apstākļos paredzēts bērna pieskatīšanai, bezdarbnieka palīdzības pabalsts, ko izmaksā bez darba palikušai personai, kurai beidzas bezdarbnieka pabalsta izmaksa, bet ar Covid-19 saistīto apstākļu dēļ jaunu darbu nav varējusi atrast, kā arī jaunā speciālista pabalsts jauniešiem. Noteikumu projektā ir arī paredzēts, ka aprēķinātā vidējā apdrošināšanas iemaksu alga, nevar būt mazāka par 40 procentiem no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms gada, kurā tiek piešķirta pensija). Tādējādi tiek nodrošināts noteikts vidējās apdrošināšanas iemaksu algas apmērs personām ar I vai II grupas invaliditāti, kurām dēļ pašu apdrošināšanas iemaksu algas, aprēķinātā vidējā apdrošināšanas iemaksu alga ir pārāk maza. Tās, piemēram, varētu būt personas, kuras saņem bērna kopšanas pabalstu līdz bērna pusotra gada vecumam un par kurām no valsts pamatbudžeta invaliditātes apdrošināšanai tiek veiktas sociālās apdrošināšanas iemaksas no 171,00 *euro* atbilstoši spēkā esošajam likmes sadalījumam pa sociālās apdrošināšanas veidiem, kā arī citas personas ar zemiem ienākumiem.Noteikumu projekts nosaka vidējās apdrošināšanas iemaksu algas aprēķināšanas nosacījumus invaliditātes pensijas noteikšanai, tajā skaitā aprēķina formulu un iemaksu algas apmēru periodā, kad apdrošināšanas iemaksu alga nav bijusi, kā arī iemaksu algas aprēķināšanas kārtību.Noteikumu projektā veikti tehniski grozījumi, kas precizē to, ka, iesniedzot pieprasījumu pensijas piešķiršanai vai pārrēķināšanai elektroniski ar drošu elektronisko parakstu izmanto oficiālo elektronisko adresi, bet valsts pārvaldes pakalpojumu portālā [www.latvija.lv](http://www.latvija.lv) - izmanto portāla piedāvātos autentifikācijas līdzekļus*.* Bez tam noteikumu projekts paredz, iesniegumu pensijas piešķiršanai vai pārrēķināšanai iesniegt klātienē (uzrādot personu apliecinošu dokumentu), kas atbilstoši Iesnieguma likuma 3.panta trešajai daļai iesniedzams rakstveidā vai mutvārdos. Tāpat veikti tehniski grozījumi, kuri paredz, pieprasot piešķirt, pārrēķināt (saistībā ar apgādājamo skaita samazināšanos, jo pārtrauktas mācības) apgādnieka zaudējuma pensiju, vai pagarinot tās izmaksu personām vecumā no 18 līdz 24 gadiem, kuras apgūst Likumā noteikto izglītību, iesniegt tikai ārvalsts izglītības iestādes izziņu, ja izglītība tiek apgūta ārvalsts izglītības iestādē, jo informācija par Latvijā apgūstamo izglītību no Izglītības un zinātnes ministrijas tiek saņemta elektroniski. Šāda kārtība jau šobrīd noteikta attiecībā uz ģimenes valsts pabalsta un atlīdzības par apgādnieka zaudējumu izmaksu.Noteikumu projektā noteikts, ka vidējās apdrošināšanas iemaksu algas aprēķināšanas invaliditātes pensijas noteikšanai kārtība stājas spēkā 2022.gada 1.janvārī.Pēc noteikumu projekta spēkā stāšanās Valsts sociālās apdrošināšanas aģentūra (turpmāk – VSAA) atbilstoši kompetencei nodrošinās pakalpojumu aktualizāciju valsts pārvaldes pakalpojumu portālā [www.latvija.lv](http://www.latvija.lv).  |
| 3. | Projekta izstrādē iesaistītās institūcijas un publiskas personas kapitālsabiedrības | VSAA  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām ir noteikta I vai II grupas invaliditāte un kuras piecus gadus pirms invaliditātes pensijas piešķiršanas ir bijušas pakļautas invaliditātes apdrošināšanai un pieprasa invaliditātes pensiju. Kā arī personas, kuras saņem III grupas invaliditātes pensiju un tās vietā jānosaka I vai II grupas invaliditātes pensija, ja veselības stāvokļa pasliktināšanās dēļ, personai tiek noteikta smagāka I vai II grupa invaliditāte. Saskaņā ar VSAA datiem 2021.gada janvārī uzskaitē esošie I grupas invaliditātes pensiju saņēmēji bija 5,1 tūkst., to vidējais atlīdzības apmērs bija 297 *euro* mēnesī, bet II grupas invaliditātes pensijas saņēmēji bija 34,8 tūkst., to vidējais atlīdzības apmērs bija 270 *euro* mēnesī. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sabiedrības tiesības un pienākumus, kā arī veicamās darbības. Noteikumu projekts nerada papildus administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | VSAA izmaiņu realizācija ir ieplānota 2021.gadā un nepieciešamie līdzekļi informācijas sistēmas izstrādei ir rezervēti. Lai nodrošinātu grozījumu ieviešanu no 2022.gada 1.janvāra, noteikumu projektam jābūt pieņemtam līdz 2021.gada 1.augustam. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 151 020 090 | 0 | 3 391 893 472 | 0 | 3 565 025 990 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 3 151 020 090 | 0 | 3 391 893 472 | 0 | 3 565 025 990 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 172 584 389 | 0 | 3 226 615 203 | 0 | 3 381 005 800 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 3 172 584 389 | 0 | 3 226 615 203 | 0 | 3 381 005 800 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -21 564 299 | 0 | 165 278 269 | 0 | 184 020 190 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | -21 564 299 | 0 | 165 278 269 | 0 | 184 020 190 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Noteikumu projekta īstenošana tiks nodrošināta Labklājības ministrijai piešķirto valsts budžeta līdzekļu ietvaros.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projektu Labklājības ministrijas tīmekļa vietnē, sadaļā “Sabiedrības līdzdalība”, “LM dokumentu projekti”, zem saites: <https://www.lm.gov.lv/lv/lm-dokumentu-projekti-0>, kā arī Ministru kabineta tīmekļa vietnē, sadaļā “Sabiedrības līdzdalības politika”, “Ministru kabineta diskusiju dokumenti”, zem saites: <https://www.mk.gov.lv/lv/ministru-kabineta-diskusiju-dokumenti>, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokli, noteikumu projekts 2021.gada 10.martā ievietots Labklājības ministrijas un Ministru kabineta interneta tīmekļa vietnēs, aicinot izteikt viedokli līdz 2021.gada 24.martam. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc noteikumu projekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Ministru prezidents A.K.Kariņš

Labklājības ministre R.Petraviča

Vīza:

valsts sekretārs I.Alliks

Kudiņa 67021678

Daiga.Kudina@lm.gov.lv